Szakmai beszámoló

**10. mérföldkő**

Közösségfejlesztés Zalaszentgyörgy, Kávás,

Zalaboldogfa és Zalacséb településeken

TOP-5.3.1-16-ZA1-2017-00003

Rendezvény neve: Lakossági fórum- Zalaboldogfa

Rendezvény időpontja: 2021.11.29.

Rendezvény helyszíne: Zalaboldogfa-Kultúrház

Mérföldkő: 10.

Rendezvény besorolása Lakossági fórum

Tervezett létszám: 10 fő

Résztvevők létszáma: 14 fő

Beszámolót készítette: Zsirka Erika

A fórumon elhangzott beszámoló:

Három évet felölelő időszak után közeledik a projekt vége és annak lezárása. A „Helyi identitás és kohézió erősítése Közösségfejlesztés Zalaszentgyörgy, Kávás, Zalaboldogfa és Zalacséb településeken” című, TOP-5.3.1-16-ZA1-2017-00003 azonosító számú programmal Zalaszentgyörgy Község Önkormányzata, Zalacséb Község Önkormányzata, Kávás Község Önkormányzata és Zalaboldogfa Község Önkormányzata konzorciumban, településük közösségi életének fejlesztését célozta meg.

A rendezvények során sikerült megmozdítani a négy településen és környékén élőket, hiszen a több száz programba, több ezer embert sikerült bevonni. A pályázat rendkívül sokféle program megvalósítására nyújtott keretet, alkalom nyílt szoci autó-motor találkozóra, kézműves /mandalázás, kosárfonás, hímzés, nemezelés, batikolás/ foglalkozásokra, tudományos ismeretterjesztő, kulturális és sportos tevékenységekre is.

Fontos része volt a pályázatnak a hagyományos értékek feltárása, ezen keresztül a helyi identitás erősítése, hogy érezzük és ismerjük múltbéli gyökereinket. Ennek szép példája a kávási és zalaszentgyörgyi dombérozó „Göcseji Lakodalmas” autentikus lakodalmast és az ehhez kötődő szokásokat bemutatórendezvény, vagy a zalacsébi és a zalaboldogfai hagyományos szüreti felvonulás. A számos program közül is kiemelkedett a kávási Bagolytúra, a zalacsébi szoci autó-motor találkozó, a zalaboldogfai nyári gyermek kézműves programsorozat, továbbá a zalaszentgyörgyi rétes nyújtás, s sütés a Zalaszentgyörgyi Porta Tájháznál.

A pályázat szakmai minőségének biztosítása érdekében, a 4 település programjainak koordinálásához, 1 fő szakmai vezető is alkalmazásra került, akinek a projekt keretében közösségfejlesztési képzése, szakmai tapasztalatcserén való részvétele valósult meg.

A pályázatnak köszönhetően számos rendezvény valósulhatott meg. A 4 településen, 4 év több száz programját, továbbá a közösségi programok, rendezvények, művelődő közösségek szervezéséhez, szakmai vezető munkájához szükséges eszközök beszerzése, és a közösségi élethez kapcsolódó infrastrukturális fejlesztéseket magában foglaló pályázat értéke 54 876 700,- forint volt.

A projekt végéhez közeledve az alábbi eredmények tapasztalhatóak:

* A projekt megvalósításában résztvevő településeken jól működő, alulról jövő kezdeményezések által meghatározott közösségi és kulturális élet működik.
* A lakosság az önkormányzattal, civil szervezetekkel együttműködve őrzi és közvetíti a közösség szellemi hagyatékát, hagyományait.
* A közművelődési színterek, civil szerveződések és intézmények, a közösségfejlesztésben résztvevők együttműködésben szervezik a helyi kulturális életet.
* A helyi rendezvények, programok lehetőséget biztosítanak a kulturált szórakozásra, művelődésre, a közösségi kapcsolatok építésére, a helyi és térségi identitástudat erősítésére.
* A kulturális élet fejlődése a községekben minőségi változást hoz a települési közösségek életében, a résztvevő települések vonzóbbá, élhetőbbé válnak az ifjúság számára is.

Rendezvény számszerű eredménye:

Rendezvény nem számszerűsíthető eredménye: